Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: 96. Az Európai Közösségek jogszabályainak megjelölését a 12/1987. (XII. 29.) IM rendelet 17/A. §-a szabályozza.
Paragraph Index: 1470

96. Az Európai Közösségek jogszabályainak megjelölését a 12/1987. (XII. 29.) IM rendelet 17/A. §-a szabályozza. Az Európai Közösségek jogszabályainak megjelölése magában foglalja a közösségi jogszabályt kiadó intézmény megnevezését, a közösségi jogszabály számozásával azonos számozást, az Európai Gazdasági Közösség, illetve Európai Közösség, az Európai Atomenergia Közösség vagy az Európai Szén- és Acélközösség magyar nyelvű rövidítését, továbbá a jogszabály formájának magyar nyelvű megnevezését és a jogszabály címének magyar fordítását. A rendelet mellékletének a 17/A. §-hoz tartozó része példákat is ad a közösségi jogszabályok megjelölésére. A mellékletből kitűnik, hogy a közösségi jogszabályok teljes, azaz az elfogadás dátumát is tartalmazó címére nem szükséges hivatkozni, elegendő — a tagállami jogszabályokban és a közösségi döntéshozatali eljárásokban követett gyakorlatnak megfelelően — a címet az elfogadás dátumának feltüntetése nélkül megjelölni. Követni kell a közösségi jogszabályok megjelölését annyiban is, hogy az 1993. november 1-je előtt elfogadott jogforrásoknál az EGK rövidítést kell alkalmazni, az azt követően elfogadott jogforrásoknál pedig az EK rövidítést kell használni (feltéve természetesen, hogy a jogszabályt e Közösség hatáskörében eljárva adta ki). Jelölni kell azt is, ha a jogszabályt a Tanács az Európai Parlamenttel együttesen adta ki. Ilyenkor a helyes szövegezés a következő: „az Európai Parlament és a Tanács .../.../EK irányelve ...”. Az IM rendelet mellékletében nem említett közösségi jogforrások helyes magyar fordítása tekintetében e tájékoztató

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes